CELEX: C2005/093/17
Language: da
Date: 2005-04-16 00:00:00
Title: Sag C-42/05: Anmodning om præjudiciel afgørelse forelagt ved kendelse afsagt den 20. januar 2005 af Cour de cassation de Belgique (Første Afdeling) i sagen État belge mod Ring Occasions og Fortis Banque

16.4.2005   
            
            
               DA
            
            
               Den Europæiske Unions Tidende
            
            
               C 93/9
            
         Anmodning om præjudiciel afgørelse forelagt ved kendelse afsagt den 20. januar 2005 af Cour de cassation de Belgique (Første Afdeling) i sagen État belge mod Ring Occasions og Fortis Banque
   (Sag C-42/05)
   (2005/C 93/17)
   Processprog: fransk
   Ved kendelse afsagt den 20. januar 2005, indgået til Domstolens Justitskontor den 3. februar 2005, har Cour de cassation de Belgique (Første Afdeling) i sagen État belge mod Ring Occasions og Fortis Banque forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er princippet om merværdiafgiftens neutralitet til hinder for, at annullation af en købsaftale i medfør af en national civilretlig bestemmelse, hvorefter aftalen er en nullitet, idet den er i strid med den offentlige orden på grund af sælgerens ulovlige formål, for en afgiftspligtig person kan indebære tab af retten til at fradrage afgiften, når en levering af goder er foretaget til den afgiftspligtige person, der har indgået aftalen i god tro uden kendskab til den svindel, som sælgeren har begået?
            
         
               2)
            
            
               Forholder det sig anderledes, når aftalens nullitet skyldes svindel med selve merværdiafgiften?